CELEX: 32014R1294
Language: fi
Date: 2014-12-04 00:00:00
Title: Komission täytäntöönpanoasetus (EU) N:o 1294/2014, annettu 4 päivänä joulukuuta 2014 , asetuksen (EY) N:o 1238/95 muuttamisesta siltä osin kuin on kyse yhteisön kasvilajikevirastolle maksettavasta hakemusmaksusta ja tutkimusmaksusta

5.12.2014   
            
            
               FI
            
            
               Euroopan unionin virallinen lehti
            
            
               L 349/30
            
         KOMISSION TÄYTÄNTÖÖNPANOASETUS (EU) N:o 1294/2014,
   annettu 4 päivänä joulukuuta 2014,
   asetuksen (EY) N:o 1238/95 muuttamisesta siltä osin kuin on kyse yhteisön kasvilajikevirastolle maksettavasta hakemusmaksusta ja tutkimusmaksusta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 113 artiklan,
   on kuullut yhteisön kasvilajikeviraston hallintoneuvostoa,
   sekä katsoo seuraavaa:
   
               (1)
            
            
               Komission asetuksen (EY) N:o 1238/95 (2) 7 artiklassa vahvistetaan säännökset, jotka koskevat kasvinjalostajanoikeuksien myöntämistä koskevien hakemusten käsittelystä yhteisön kasvilajikevirastolle, jäljempänä ’virasto’, maksettavaa hakemusmaksua.
            
         
               (2)
            
            
               Niiden kokemusten perusteella, joita virastolle on kertynyt sellaisten yhteisön kasvinjalostajanoikeuksien myöntämistä koskevien hakemusten käsittelyyn liittyvistä kustannuksista, jotka eivät täytä edellytyksiä, on aiheellista alentaa viraston perimän hakemusmaksun suuruutta.
            
         
               (3)
            
            
               Asetuksen (EY) N:o 1238/95 8 artiklan 1 kohdassa ja liitteessä I vahvistetaan maksu, joka maksetaan virastolle kasvinjalostusoikeuksien myöntämistä koskevan hakemuksen kohteena olevan lajikkeen teknisten tutkimusten järjestämisestä ja suorittamisesta, jäljempänä ’tutkimusmaksu’.
            
         
               (4)
            
            
               Kokemus on osoittanut, että sellaisten lajikkeiden teknisestä tutkimuksesta aiheutuvat kustannukset, joiden erityisosia sisältävää aineistoa on käytettävä moneen kertaan aineiston tuottamiseksi, vaihtelevat suuresti. Teknisestä tutkimuksesta maksettavan maksun olisi katettava lajikkeen ja sen kunkin erityisosan teknisestä tutkimuksesta aiheutuvat kustannukset. Tutkimusmaksun enimmäismäärää ei sen vuoksi ole tarpeen vahvistaa tällaisten tapausten osalta.
            
         
               (5)
            
            
               Teknisestä tutkimuksesta saadut kokemukset osoittavat lisäksi, että viraston perimät tutkimusmaksut eivät kata kaikkien niiden maksujen yhteismäärää, joita virasto maksaa tutkintavirastoille. Viraston perimien maksujen olisi kuitenkin periaatteessa katettava sen suorittamat maksut. Asetuksen (EY) N:o 1238/95 liitteessä I vahvistettuja maksuja olisi sen vuoksi nostettava. Samalla liitteessä I vahvistettuja maksuryhmiä olisi yksinkertaistettava.
            
         
               (6)
            
            
               Sen vuoksi asetusta (EY) N:o 1238/95 olisi muutettava.
            
         
               (7)
            
            
               Tässä asetuksessa säädetyt toimenpiteet ovat yhteisön kasvinjalostajanoikeuksia käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1238/95 seuraavasti:
   
               1)
            
            
               Korvataan 7 artiklan 7 kohta seuraavasti:
               ”7.   Jos virasto on vastaanottanut maksun, mutta hakemus ei täytä perusasetuksen 50 artiklan edellytyksiä, sen on pidettävä 200 euroa hakemusmaksusta ja palautettava loput ilmoittaessaan hakijalle hakemuksessa todetuista puutteista.”
            
         
               2)
            
            
               Korvataan 8 artiklan 1 kohta seuraavasti:
               ”1.   Maksut teknisen tutkimuksen järjestämiseksi ja suorittamiseksi, jäljempänä ’tutkimusmaksu’, jotka koskevat yhteisön kasvinjalostusoikeuden kohteena olevaa lajiketta, suoritetaan liitteen I mukaisesti kultakin alkavalta kasvukaudelta. Sellaisten lajikkeiden osalta, joiden erityisosia sisältävää aineistoa on käytettävä moneen kertaan aineiston tuottamiseksi, on maksettava liitteessä I määrätty tutkimusmaksu sellaiselle lajikkeelle ja sen kullekin erityisosalle, josta virallista kuvausta ei ole saatavilla ja jotka tulee tutkia.”
            
         
               3)
            
            
               Muutetaan liite I tämän asetuksen liitteen mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä joulukuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 227, 1.9.1994, s. 1.
   
      (2)  Komission asetus (EY) N:o 1238/95, annettu 31 päivänä toukokuuta 1995, yksityiskohtaisista säännöistä neuvoston asetuksen (EY) N:o 2100/94 soveltamiseksi maksuissa yhteisön kasvilajikevirastolle (EYVL L 121, 1.6.1995, s. 31).
   
      LIITE
      Korvataan asetuksen (EY) N:o 1238/95 liite I seuraavasti:
      
         
            ”LIITE I
            8 artiklassa tarkoitettuun tekniseen tutkimukseen liittyvät maksut
            Asetuksen 8 artiklan mukaisesta lajikkeen teknisestä tutkimuksesta perittävä maksu vahvistetaan seuraavan taulukon mukaisesti:
            
                        (euroa)
                     
                  
                         
                     
                     
                        Kustannusryhmä
                     
                     
                        Maksu
                     
                  
                        
                           Maatalouskasvit
                        
                     
                  
                        1
                     
                     
                        Peruna
                     
                     
                        1 960
                     
                  
                        2
                     
                     
                        Rapsi
                     
                     
                        1 860
                     
                  
                        3
                     
                     
                        Heinäkasvit
                     
                     
                        2 210
                     
                  
                        4
                     
                     
                        Muut viljelykasvilajit
                     
                     
                        1 430
                     
                  
                        
                           Hedelmät
                        
                     
                  
                        5
                     
                     
                        Omena
                     
                     
                        3 210
                     
                  
                        6
                     
                     
                        Mansikka
                     
                     
                        2 740
                     
                  
                        7
                     
                     
                        Muut hedelmälajit
                     
                     
                        2 550
                     
                  
                        
                           Koristekasvit
                        
                     
                  
                        8
                     
                     
                        Koristekasvit, joilla elävä vertailukokoelma, kasvihuonekokeet
                     
                     
                        2 140
                     
                  
                        9
                     
                     
                        Koristekasvit, joilla elävä vertailukokoelma, ulkokokeet
                     
                     
                        1 960
                     
                  
                        10
                     
                     
                        Koristekasvit, joilla ei elävää vertailukokoelmaa, kasvihuonekokeet
                     
                     
                        1 770
                     
                  
                        11
                     
                     
                        Koristekasvit, joilla ei elävää vertailukokoelmaa, ulkokokeet
                     
                     
                        1 570
                     
                  
                        12
                     
                     
                        Koristekasvit, erityiset koejärjestelyt
                     
                     
                        3 040
                     
                  
                        
                           Vihannekset
                        
                     
                  
                        13
                     
                     
                        Vihannekset, kasvihuonekokeet
                     
                     
                        2 150
                     
                  
                        14
                     
                     
                        Vihannekset, ulkokokeet
                     
                     
                        1 960”